ส่วนที่ 1

ข้อมูลสรุป (Executive Summary)

บริษัท ที.เค.เอส. เทคโนโลยี จำกัด (มหาชน) ก่อตั้งขึ้นในปี 2529
เพื่อดำเนินธุรกิจเกี่ยวกับการผลิตเครื่องเขียนและอุปกรณ์สำนักงาน
ต่อมาบริษัทได้เริ่มขยายธุรกิจเข้าสู่การผลิตและจำหน่ายกระดาษพิมพ์ต่อเนื่องสำหรับคอมพิวเตอร์
บริษัทได้แบ่งการดำเนินธุรกิจออกเป็น 2 ส่วน คือ การดำเนินธุรกิจสิ่งพิมพ์
ภายใต้การดำเนินการของ บริษัท ที.เค.เอส.เทคโนโลยี จำกัด (มหาชน) “บริษัท” และบริษัท
ที.เค.เอส.สยามเพรส แมเนจเม้นท์ จำกัด “สยามเพรส”
และการดำเนินธุรกิจจัดจำหน่ายคอมพิวเตอร์ อุปกรณ์ต่อพ่วงคอมพิวเตอร์ ซอฟท์แวร์
ระบบสารสนเทศ และวัสดุสิ้นเปลืองที่ใช้กับคอมพิวเตอร์ ภายใต้การดำเนินงานของ บริษัท ซินเน็ค
(ประเทศไทย) จำกัด(มหาชน) “ซินเน็ค”

สำหรับในปี 2552 บริษัท และ ซินเน็ค ได้เปลี่ยนระดับความสัมพันธ์จากบริษัทย่อย เป็นบริษัทร่วม
(บริษัท ถือหุ้นอยู่ในสัดส่วนร้อยละ 40) เนื่องด้วยการบริหารงานของแต่ละบริษัทแยกจากกัน
ผู้บริหารของบริษัทไม่มีอำนาจในการควบคุมการกำหนดนโยบายทางการเงินและการดำเนินงานของ
ซินเน็ค ดังนั้นงบการเงินรวมของบริษัทในช่วงระหว่างไตรมาสที่ 1 และ 2
รายได้หลักมาจากธุรกิจการพิมพ์และธุรกิจจัดจำหน่ายคอมพิวเตอร์ฯ และรายได้ระหว่างไตรมาส 3
และ 4 รายได้หลักมาจากธุรกิจการพิมพ์ ส่วนการรับรู้รายได้ของซินเน็ค
เป็นการรับรู้รายได้ในรูปของส่วนแบ่งกำไรจากการลงทุนในบริษัทร่วม
จากการที่รายได้ของซินเน็คไม่อยู่ในงบการเงินรวมของบริษัท
เป็นผลดีต่อผู้ลงทุนในการพิจารณาตัดสินใจที่ลงทุนใน TKS หรือ SYNEX โดยทั้ง 2
บริษัทอยู่ในตลาดหลักทรัพย์ และอยู่ในหมวดเทคโนโลยีสารสนเทศและการสื่อสาร
นอกจากนั้นการที่งบการเงินรวมของบริษัทมีรายได้หลักมาจากธุรกิจการพิมพ์
บริษัทจะได้ดำเนินการขอย้ายหมวดไปอยู่ในหมวดบริการสื่อสิ่งพิมพ์ ตามธุรกิจหลักของบริษัท

ธุรกิจสิ่งพิมพ์ที่ดำเนินการ โดย บริษัท และ สยามเพรส (บริษัทถือหุ้น 100%)
เป็นการให้บริการงานพิมพ์ระบบออฟเซ็ท ทั้งแบบป้อนม้วนและแบบป้อนแผ่น การพิมพ์ในระบบดิจิตอล
ฟูลคัลเลอร์(พิมพ์ 4 สี )และพิมพ์ขาว-ดำ
นอกจากนั้นยังให้บริการบริหารคลังแบบพิมพ์และจัดส่งให้กับองค์กรขนาดใหญ่
เป็นการให้บริการงานพิมพ์ที่ครบวงจร โดยบริษัท และสยามเพรส มีสำนักงานใหญ่และโรงพิมพ์
บนเนื้อที่ 35 ไร่(บริษัทได้ซื้อที่ดินติดกับโรงงานเดิมอีกจำนวน 10 ไร่
เพื่อรองรับการเติบโตในอนาคต) ในนิคมอุตสาหกรรมการพิมพ์และบรรจุภัณฑ์สินสาคร
เป็นโรงพิมพ์ที่มีความพร้อมในการให้บริการธุรกิจสิ่งพิมพ์
ด้วยเครื่องจักรและเทคโนโลยีอันทันสมัยในระบบออฟเซ็ท ระบบดิจิตอล
และพร้อมด้วยระบบการรักษาความปลอดภัยทั้งในระบบการพิมพ์ การควบคุมข้อมูลทุกด้าน ทั้ง
Hardware, Software และ Network และการควบคุมสถานที่ผลิตด้วยระบบ Finger Scan
ร่วมกับกล้อง CCTV ที่รับภาพทุกจุด สามารถตรวจสอบย้อนหลัง
สามารถป้องกันการบอกรหัสผ่านและยืมบัตรผ่านได้

ธุรกิจจัดจำหน่ายคอมพิวเตอร์ฯ ดำเนินการโดย ซินเน็ค
เป็นตัวแทนจำหน่ายจัดจำหน่ายสินค้ามากกว่า 50 ตราสินค้าจากผู้ผลิตชั้นนำระดับโลก อาทิเช่น
Intel, Seagate, HP (Printer), Kingston(Memory), planet (Network) Philips
Canon Lotus และ Lemel ที่เป็น Housebrand เป็นต้น
โดยจัดจำหน่ายให้กับผู้ค้าส่งและค้าปลีกภายในประเทศทั้งหมดมากกว่า 5,000 ราย และ ทั้งนี้
บริษัท ซินเน็ค ได้รับอนุญาตให้เป็นบริษัทจดทะเบียนในตลาดหลักทรัพย์ โดยมีทุนจดทะเบียน 705.0
ล้านบาท เพิ่มจากเดิม 205.0 ล้านบาท
โดยทุนจดทะเบียนที่เพิ่มส่วนหนึ่งได้เสนอขายหุ้นให้กับประชาชนทั่วไปจำนวน 180.0 ล้านบาท
และส่วนที่เหลือจำนวน 25.0 ล้านบาท เพื่อรองรับใบสำคัญแสดงสิทธิ(ESOP)
ที่ให้แก่กรรมการและพนักงานของ ซินเน็ค ทั้งนี้ ซินเน็คได้ทำการซื้อขายหลักทรัพย์ เมื่อ 16
มิถุนายน 2551 ภายหลังจากที่ ซินเน็ค เข้าตลาดหลักทรัพย์
ทำให้บริษัทมีสัดส่วนการถือหุ้นลดลงจากร้อยละ 50.0 เหลือร้อยละ 40 และผู้ถือหุ้นรายใหญ่อีกราย
คือกลุ่ม ซินเน็ค ประเทศไต้หวันซึ่งเป็นตัวแทนจำหน่ายคอมพิวเตอร์ เครื่องมือสื่อสาร
และบริการด้าน Supply Chain ที่มีส่วนแบ่งตลาดสูงสุดในประเทศไต้หวัน
และเป็นตัวแทนจำหน่ายสินค้าคอมพิวเตอร์และเทคโนโลยีสารสนเทศ
ที่ใหญ่ที่สุดในภูมิภาคเอเชียแปซิฟิค และใหญ่อันดับที่ 3 ของโลก (ข้อมูล ณ ปี 2549)
โดยบริษัทในเครือ ซินเน็คมีเครือข่ายครอบคลุมทั่วโลก เช่น ออสเตรเลีย สหรัฐอเมริกา ฮ่องกง
จีน เป็นต้น มีสัดส่วนในการถือหุ้นลดลงจากร้อยละ 49.0 เหลือร้อยละ 36.0

ในการบริหารงานของซินเน็ค เป็นการบริหารงานที่เป็นอิสระจาก กลุ่มซินเน็ค ประเทศไต้หวัน
โดยมีบุคลากรหลักเป็นคนไทยทั้งหมด รวมทั้งนโยบายในการบริหารที่เป็นเอกเทศ ทำให้ซินเน็ค
สามารถปรับตัวตามสภาวะการแข่งขันในตลาดภายในประเทศได้อย่างมีประสิทธิภาพ
โดยมีสำนักงานใหญ่และศูนย์กระจายสินค้าที่ทันสมัยตั้งอยู่ที่ ถนนสุคนธสวัสดิ์ เขตลาดพร้าว กรุงเทพฯ

ในปี 2552 บริษัทและบริษัทย่อย มีกำไรสุทธิเท่ากับ 52.67 ล้านบาท เพิ่มขึ้นจากปี 2551 จำนวน
29.33 ล้านบาทเพิ่มขึ้น ร้อยละ 125.6 โดยแหล่งที่มาของรายได้มาจาก 2 ส่วนสำคัญคือ
ธุรกิจการพิมพ์ เป็นการรับรู้รายได้ทางตรง อีกส่วนมาจากธุรกิจจัดจำหน่ายคอมพิวเตอร์ฯ
เป็นการรับรู้รายได้ในรูปของส่วนแบ่งกำไรจากบริษัทร่วม
ธุรกิจการพิมพ์มียอดขายลดลงจากปีก่อนร้อยละ 10.2 แต่กำไรขั้นต้นมีสัดส่วนที่สูงขึ้นอยู่ที่ร้อยละ
16.6 เทียบกับปี 2551 อยู่ที่ร้อยละ 14.8% ปัจจัยที่ทำให้มีกำไรขั้นต้นสูงขึ้นส่วนหนึ่งมาจากการรวม
สำนักงานและโรงงานผลิตมาอยู่ที่เดียวกันที่นิคมอุตสากรรมการพิมพ์และบรรจุภัณฑ์สินสาคร
สำหรับกับธุรกิจจัดจำหน่ายคอมพิวเตอร์ฯ มีอัตราการเติบโตที่เพิ่มขึ้นถึงร้อยละ 16.27
โดยเฉพาะการเพิ่มขึ้นในส่วนของ เน็ตบุ๊ค และโน๊ตบุ๊คที่เพิ่มขึ้นเกือบเท่าตัว
เนื่องจากราคาที่ลดลงประกอบกับพฤติกรรมผู้บริโภคที่เปลี่ยนไปเน้นความสะดวกสบายและการเข้าถึงอินเตอร์เน็ตง่ายขึ้น
ส่งผลให้การรับรู้กำไรจากการบริษัทร่วม ซินเน็ค เพิ่มขึ้นร้อยละ 42.1
(รายละเอียดดูในฐานะการเงินและผลการดำเนินงาน ส่วนที่ 2 หน้าที่ 68)

ณ 31 ธันวาคม 2552 บริษัทและบริษัทย่อยมีสินทรัพย์รวมเท่ากับ 1,957.9 ล้านบาท
หนี้สินรวมเท่ากับ 1,215.4 ล้านบาท และส่วนของผู้ถือหุ้นเท่ากับ 742.4 ล้านบาท
โดยการเปลี่ยนแปลงในส่วนของสินทรัพย์เป็นผลจากการเปลี่ยนสถานะของบริษัทย่อย ซินเน็ค
เป็นบริษัทร่วม จึงทำให้การบันทึกบัญชีเงินลงทุนของบริษัทในซินเน็ค เป็นเงินลงทุนในบริษัทร่วมแทน
ส่วนหนี้สินในปี 2552 ลดลงจำนวน 156.2 ล้านบาท
เป็นการลดลงในหนี้สินระยะยาวและหนี้สินหมุนเวียนที่มีอยู่กับสถาบันการเงินลดลงเป็นจำนวน 153
ล้านบาท เมื่อพิจารณาอัตราส่วนหนี้สินต่อส่วนของผู้ถือหุ้นของบริษัทและบริษัทย่อยที่ 1.6
เท่าเทียบกับปี 2551 อยู่ที่ 2.6